Поздрав на кмета на Коста Каранашев по повод 21 януари – Ден на родилната помощ

Уважаеми лекари, акушери и здравни работници,

По стара българска традиция днес отбелязваме Бабинден, денят, в който всяка майка и всяко българско семейство почитат своя лекар и акушерка, тези, които посрещат нашите наследници и поемат в ръцете си святата очаквана рожба! Вашият празник - Деня на родилната помощ – 21 януари народът тачи от древни времена, защото той отразява любовта, професионализма и добротата, затова ми позволете да поднеса своя поздрав към всички вас. 
Този ден се посвещава на появата на нов живот, а новороденото винаги е било символ на надежда и вяра в бъдещето. Нека пазим тази надежда и да помним, че бъдещето винаги принадлежи на тях – децата.

С благодарност към труда ви, Ви пожелавам здраве, енергия и удовлетвореност от вашето значимо призвание.

Честит празник, честит ден на родилната помощ!

Коста Каранашев,

Кмет на Община Котел

